
שאלות ותשובות קול קורא 28/8.2026
למחקר בנושא "מחקר מלווה לפיילוט "אחות בית ספר מוסדית""
	הפנייה
	שאלה 
	תשובה

	סעיף 3 (תנאי סף להגשת הצעה), תת-סעיף 3.1
	האם רשות מחקר של מרכז רפואי אוניברסיטאי עומדת בתנאי הסף להגשת הצעה כמוסד מוכר להשכלה גבוהה?
	מותר רק למוסד אקדמי שמוכר ע"י המל"ג להגיש הצעה


	סעיף 5 (רקע), תת-סעיף "רקע"
	האם פיילוט "אחות בית ספר מוסדית" מתוכנן להתבצע בשנת הלימודים תשפ"ז המתחילה בספטמבר 2026 כפי שנקבע במסמך, או שמא מועד הפעלתו נדחה לספטמבר 2027?
	פיילוט "אחות בית ספר מוסדית" מתוכנן להתבצע בשנת הלימודים תשפ"ז המתחילה בספטמבר 2026 כפי שנקבע במסמך

	סעיף 12 לקול הקורא (סמכויות המשרד) וסעיף 7 לנספח 1
	האם יסכים המשרד לבצע התאמות והבהרות בנושא סמכויות משרד החינוך להכניס שינויים חד-צדדיים בתוכנית המחקר או הפסקתו, ובנושא הגדרת תפקידה וסמכויותיה של הוועדה המלווה?
	יישאר ללא שינוי

	סעיף 5 (רקע) / דגשים מתודולוגיים ונספח ה'
	האם יסכים המשרד להבהיר את המנגנונים המעשיים שיסייעו לחוקרים לקבל גישה לבתי הספר לצורך איסוף הנתונים וגיוס המשתתפים?
	גיוס המשתתפים והשגת ההיענות הם באחריות החוקרים. ככל שהדבר רלוונטי למחקר, ניתן יהיה לספק פרטי התקשרות המצויים בידי המשרד, בכפוף לאישורים הנדרשים

	סעיפים:  12.3–12.4 לקול הקורא; סעיפים 4(ו), 4(ז), 7(ג)-7(ד) להסכם.
	למשרד מוקנית סמכות רחבה להכניס שינויים לתכנית המחקר, להוסיף או לגרוע רכיבים ואף לבצע רק חלק ממרכיבי המחקר. נבקש להוסיף לסעיפים " כי שינויים מהותיים בהיקף העבודה או בתוצרי המחקר יבוצעו בהסכמת שני הצדדים ובכפוף להתאמה תקציבית במידת הצורך".
	שינויים מהותיים בהיקף העבודה או בתוצרי המחקר יבוצעו בהסכמת שני הצדדים ובכפוף להתאמה תקציבית במידת הצורך

	סעיף 7(ב) להסכם
	הוועדה המלווה נדרשת לאשר את המדגם, כלי המחקר, השלמת איסוף הנתונים, עיבוד הנתונים ותוצרי המחקר. 
נבקש להבהיר כי תפקידה הוא פיקוח מקצועי ולא התערבות בשיקול הדעת המדעי של החוקרים
	יישאר ללא שינוי.

	סעיף 7(ו) להסכם
	נקבע כי איחור בהגשת דו"ח ביניים ללא אישור מראש יגרור הפחתה של 1% מתקציב המחקר עבור כל חודש איחור. 
נבקש לקבוע מנגנון המאפשר בחינת נסיבות חריגות ומתן ארכה לפני הפעלת הסנקציה התקציבית.
	ישאר ללא שינוי.
כפי שנכתב, בהינתן קבלת אישור מראש ובכתב לשינוי מועד הגשת הדו"חות לא יופעלו מנגנונים של סנקציות תקציביות ביחס לאיחורים.

	סעיפים 9(ב)(1), 9(ב)(3), 9(ב)(4) להסכם
	ההסכם קובע כי פרסום ממצאי המחקר, לרבות בכנסים, מאמרים, מדיה ורשתות חברתיות, כפוף לעדכון ואישור מלווה הביצוע ולתיאום עם דוברות משרד החינוך. 
נבקש להבהיר כי אין בכך כדי להגביל את החופש האקדמי או להעניק למשרד זכות למנוע פרסום ממצאים מדעיים. 
	ישאר ללא שינוי - יובהר כי פרסום אקדמי בכתבי עת מדעיים אינו מוגבל

	סעיפים 7(ג)-7(ד) ו-15(ב) להסכם
	למשרד קיימת אפשרות להפסיק או לצמצם את המחקר עקב שינויי מדיניות או שינויים מהותיים בתכנית. 
נבקש להבטיח כי במקרה כזה יכוסו מלוא ההוצאות וההתחייבויות שנלקחו כדין לצורך ביצוע המחקר ולא רק החלק היחסי של העבודה שבוצעה בפועל.
	בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.

	סעיף 7.3(ד)(2)(iv) לקול הקורא
	נקבע מפורשות כי משרד החינוך לא יסייע בגיוס משתתפים או בהשגת היענות למחקר. לאור אופיו של המחקר והצורך בשיתוף פעולה מצד תלמידים, הורים וצוותים חינוכיים, 
נבקש להבהיר את מנגנוני הגישה לבתי הספר ולגורמים הרלוונטיים.

	גיוס המשתתפים והשגת ההיענות הם באחריות החוקרים. ככל שהדבר רלוונטי למחקר, ניתן יהיה לספק פרטי התקשרות המצויים בידי המשרד, בכפוף לאישורים הנדרשים. בנוסף, החוקרים יצוידו במכתב תמיכה של המשרד, הנהלת המשרד תיודע ביחס למחקר וככל שיתאפשר הדבר יובא לידיעת בתי הספר הרלוונטיים.

	
	לאור מועד ההגשה הקרוב לחזרה מפגרת סוכות והעובדה שעלינו להוציא את ההצעות לתיבת מכרזים יומים לפני מועד ההגשה- נבקש לדחות את מועד ההגשה לתאריך אחיד לכל ההצעות – 12.10.2026
	יישאר ללא שינוי


	סעיף 2 (מועד הגשת ההצעות), תת-סעיף 2.1; סעיף 7 (מבנה ותכולת ההצעה), תת-סעיף 7.2; וסעיף 12 לקולות הקוראים
	האם יסכים המשרד לדחות את מועדי הגשת ההצעות שנקבעו ל-6-7.10.2026 למועד מאוחר יותר (החל מה-12.10.2026) בשל פגרת חג הסוכות.
והאם תתאפשר הגשת הצעות אלקטרונית (במייל) בלבד במקום עותקים קשיחים ותקן אחסון נייד לתיבת המכרזים?
	לא ניתן להאריך את מועד הגשת ההצעות



לא תתאפשר הגשת הצעות אלקטרוניות

	סעיף 3 להסכם וסעיף 4.5 לקולות הקוראים
	בסעיף 4.5 לקול הקורא נקבע כי המשרד רשאי להאריך את תקופת ההתקשרות בעד 12 חודשים, ואילו בסעיף 3 להסכם נקבעה תקופת הארכה של עד 18 חודשים. נבקש להבהיר מהי תקופת ההארכה המרבית החלה על ההתקשרות.
	18 חודשים


	סעיף 6(ג) להסכם ההתקשרות
	נבקש להבהיר כי חובת המוסד לפי סעיף 6(ג) מוגבלת למסמכים המצויים ברשותו או בשליטתו, וכי המוסד לא יידרש להעמיד לעיון ספרי חשבונות של צדדים שלישיים.
	ישאר ללא שינוי. 

	סעיף 9(א)(3) להסכם ההתקשרות
	נבקש להבהיר כי החובה לחתום על כתבי ויתור, כתבי העברה או מסמכים אחרים נועדה למימוש הרישיון בלבד, ואינה מחייבת את המוסד להעביר למדינה בעלות בתוצרי הידע או לוותר על זכויותיו בהם.
	ישאר ללא שינוי. 

	סעיף 9(א)(6) להסכם ההתקשרות
	נבקש להבהיר כי ככל שהמוסד בחר להתגונן מפני תביעה או דרישה, המשרד לא יתקשר בהסדר פשרה המטיל על המוסד אחריות, תשלום או התחייבות אחרת ללא הסכמת המוסד מראש ובכתב, שלא תעוכב מטעמים בלתי סבירים.
	ישאר ללא שינוי

	סעיפים 9(ב)(3)-(4) להסכם ההתקשרות
	נבקש להבהיר כי גם על פרסום בעברית יחול מנגנון 30 הימים שבסעיף 9(ב)(3), וכי אישור המשרד יוגבל למידע סודי, ביטחון המדינה ופרטים מזהים.
	ישאר ללא שינוי

	סעיף 12 להסכם ההתקשרות
	נבקש להבהיר כי האיסור יחול רק על העסקת עובד משרד החינוך שקיים בעניינו חשש לניגוד עניינים בקשר למחקר.
	ישאר ללא שינוי

	סעיפים 4(ז), 7(ג)-(ד) ו־15(ב)-(ד) להסכם ההתקשרות
	נבקש להבהיר כי בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, ישולמו גם התחייבויות סבירות שנכללו בתקציב המאושר, נלקחו לצורך ביצוע המחקר ואינן ניתנות לביטול.
	בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.

	סעיפים 1.1 ו־9.1 לנספח ה׳ וסעיף 9(א)(2) להסכם
	נבקש להבהיר כי בעלות המשרד וחובת המסירה והמחיקה שבנספח ה׳ חלות רק על מידע שנמסר למוסד על ידי המשרד, ולא על נתוני מחקר שנאספו או נוצרו על ידי המוסד, אשר לגביהם יחול סעיף 9(א)(2) להסכם.
	ישאר ללא שינוי

	סעיף 1.2 לנספח ה׳
	נבקש להבהיר כי האחריות לפי נספח זה מוטלת על המוסד, ולא על החוקר באופן אישי, ותחול בהתאם להוראות האחריות והשיפוי שבהסכם ולפי דין, במקרה של מעשה או מחדל רשלני של המוסד או מי מטעמו.
	ישאר ללא שינוי

	
	האם יש מגבלה למספר קולות קוראים אליו יכול חוקר לגשת (כחוקר ראשי מוביל ו/או כשותף)
	אין מגבלה





בברכה,

 	אורנה מיטמיגר 
מנהלת האגף










